Document ID: 32004R1259

32004R1259
L 239/8
SLUŽBENI LIST EUROPSKE UNIJE
08.07.2004.
UREDBA KOMISIJE (EZ) br. 1259/2004
od 8. srpnja 2004.
o trajnom odobrenju određenih dodataka hrani za životinje koji su već odobreni kao dodaci hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Uredbom (EZ) br. 1756/2002 (2), a posebno njezine članke 3. i 9.d stavak 1.,
budući da:
(1)
Direktivom 70/524/EEZ predviđeno je da se ni jedan dodatak hrani za životinje ne može staviti u promet bez odobrenja Zajednice.
(2)
U slučaju dodataka hrani za životinje navedenih u dijelu II. Priloga C Direktivi 70/524/EEZ, koji uključuje mikroorganizme i enzime, dodatak hrani za životinje koji je već odobren može se odobriti bez vremenskog ograničenja ako su zadovoljeni uvjeti utvrđeni u članku 3. stavku (a).
(3)
Korištenje pripravka mikroorganizma Enterococcus faecium (DSM 10663/NCIMB 10415) privremeno je odobreno po prvi put za piliće za tov Uredbom Komisije (EZ) br. 1636/1999 (3).
(4)
Podneseni su novi podaci kojima se potkrepljuje zahtjev za odobrenje tog mikroorganizma bez vremenskog ograničenja.
(5)
Procjena zahtjeva za odobrenje podnesena u vezi s tim mikroorganizmom pokazuje da su zadovoljeni uvjeti predviđeni Direktivom 70/524/EEZ za odobravanje bez vremenskog ograničenja.
(6)
Stoga je potrebno odobriti bez vremenskog ograničenja korištenje tog mikroorganizma za piliće za tov kako je određeno u Prilogu I.
(7)
Korištenje enzimskog pripravka endo-1,4-beta-glukanaze, endo-1,3(4)-beta-glukanaze i endo-1,4-beta-ksilanaze proizvedenih od Trichoderma longibrachiatum (ATCC 74252) privremeno je odobreno po prvi put za piliće za tov u tekućem obliku Uredbom Komisije (EZ) br. 1436/1998 (4) i u zrnastom obliku Uredbom Komisije (EZ) br. 937/2001 (5).
(8)
Korištenje enzimskog pripravka endo-1,3(4)-beta-glukanaze proizvedene od Aspergillus aculeatus (CBS 589.94) privremeno je odobreno po prvi put za piliće za tov Uredbom Komisije (EZ) br. 654/2000 (6).
(9)
Korištenje enzimskog pripravka endo-1,3(4)-beta-glukanaze i endo-1,4-beta-ksilanaze proizvedenih od Penicillium funiculosum (IMI SD 101) privremeno je odobreno po prvi put za piliće za tov Uredbom Komisije (EZ) br. 866/1999 (7).
(10)
Korištenje enzimskog pripravka endo-1,4-beta-ksilanaze proizvedene od Aspergillus niger (CBS 520.94) privremeno je odobreno po prvi put za piliće za tov Uredbom Komisije (EZ) br. 1436/1998 (8).
(11)
Korištenje enzimskog pripravka endo-1,4-beta-ksilanaze proizvedene od Bacillus subtilis (LMG-S 15136) privremeno je odobreno po prvi put za piliće za tov u čvrstom obliku Uredbom Komisije (EZ) br. 1353/2000 (9), a u tekućem obliku Uredbom Komisije (EZ) br. 2188/2002 (10).
(12)
Podneseni su novi podaci kojima se potkrepljuju zahtjevi za odobrenje bez vremenskog ograničenja svakog od tih enzimskih pripravaka.
(13)
Procjena zahtjeva za odobrenje podnesenih u vezi sa svakim od tih enzimskih pripravaka pokazala je da su zadovoljeni uvjeti predviđeni Direktivom 70/524/EEZ za odobrenje bez vremenskog ograničenja.
(14)
Stoga je potrebno odobriti bez vremenskog ograničenja korištenje tih enzimskih pripravaka za piliće za tov pod uvjetima navedenima u prilozima II., III., IV., V. i VI.
(15)
Procjena tih zahtjeva pokazala je da su potrebni određeni postupci kako bi se radnici zaštitili od izlaganja dodacima hrani za životinje navedenima u prilozima. Takva zaštita treba biti osigurana primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (11) kako je izmijenjena Uredbom (EZ) br. 1882/2003 Europskog parlamenta i Vijeća (12).
(16)
Mjere utvrđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak koji pripada skupini „Mikroorganizmi” naveden u Prilogu I. odobrava se za korištenje kao dodatak hrani za životinje pod uvjetima utvrđenima u tom Prilogu.
Članak 2.
Pripravci koji pripadaju skupini „Enzimi” navedeni u prilozima II., III., IV.,V. i VI. odobravaju se za korištenje kao dodaci hrani za životinje u hranidbi životinja pod uvjetima utvrđenima u tim prilozima.
Članak 3.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. srpnja 2004.

Labels: 0
17
6